
AVIZ

asupra propunerii legislative privind organizarea oficiilor locale de specialitate
În conformitate cu prevederile art.89 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, spre dezbatere şi avizare cu propunerea legislativă privind organizarea oficiilor locale de specialitate, trimisă comisiei cu adresa nr. Pl-x 205 din 15 iunie 2005.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 21 iunie 2005.
În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege cu amendamente:
	Nr. crt.
	Textul iniţial
	Amendamentul propus

(autor)
	Motivare

	1
	Titlul legii

Lege privind organizarea oficiilor locale de specialitate


	Se propune reformularea textului după cum urmează:

„Lege privind înfiinţarea şi organizarea oficiilor locale de specialitate”

Autor: deputat Marian Sârbu


	Pentru respectarea normelor de tehnică legislativă, având în vedere că instituţia este nou înfiinţată.

	2
	Articolul 1, alineatul (1), preambul

(1) În satele cu o populaţie de peste 300 de locuitori, situate la o distanţă mai mare de 5 km faţă de satul reşedinţă de comună, se pot organiza oficii locale de specialitate în următoarele domenii de activitate:

......................................................
	Se propune reformularea textului după cum urmează:

„(1) În satele componente ale comunelor se pot organiza oficii locale de specialitate în următoarele domenii de activitate:

....................................................”

Autor: deputat Karoly Kerekes
	Nu pot fi limitate condiţiile de înfiinţare; trebuie lăsată la aprecierea consiliilor locale înfiinţarea acestor oficii şi în sate cu o populaţie mai mică de 300 de locuitori.

	3
	Articolul 2, alineatul (1)

(1) Organizarea oficiilor locale de specialitate se face de către consiliul local, prin hotărâre adoptată cu votul a cel puţin două treimi din numărul consilierilor în funcţie. Prin hotărâre se stabilesc, dacă este cazul, şi satele arondate oficiului local de specialitate.


	Se propune reformularea textului după cum urmează:

„(1) Înfiinţarea oficiilor locale de specialitate se face de către consiliul local, prin hotărâre adoptată cu votul a cel puţin jumătate plus unu din numărul consilierilor în funcţie. Prin hotărâre se stabilesc, dacă este cazul, şi satele arondate oficiului local de specialitate.”

Autor: deputaţi Marian Sârbu şi Ioan Cindrea


	Pentru respectarea normelor de tehnică legislativă.

Pentru a urgenta adoptarea înfiinţării acestor oficii locale de specialitate cu prezenţa majorităţii consilierilor în funcţie.


	4
	Art.3. – (1) Un oficiu local de specialitate poate avea cel mult 3 posturi de execuţie, câte unu pentru fiecare domeniu de activitate.

(2) Oficiul local de specialitate este condus de delegatul sătesc sau, în lipsa acestuia, de unul din consilierii locali care domiciliază în satul în cauză sau de o altă persoană, stabilită de consiliul local, prin vot secret.

(3) Şeful oficiului îşi păstrează şi calitatea de consilier, însă nu  mai primeşte indemnizaţia de şedinţă.


	Se propune reformularea textului după cum urmează:

„Art.3. – Un oficiu local de specialitate poate avea cel mult 3 posturi de execuţie, câte unu pentru fiecare domeniu de activitate.”

Autori: deputaţi Ioan Cindrea şi Stelian Duţu


	Oficiul local de specialitate nu poate fi condus de un consilier local, fiind organ deliberativ, calitate incompatibilă cu o atribuţie executivă. Trebuie organizat concurs, conform legii.

	5
	Articolul 4, alineatul (1)

(1) Primarul poate delega unele din atribuţiile sale, inclusiv pe cele de ofiţer de stare civilă, şefului oficiului local de specialitate.


	Se propune completarea textului, după cum urmează:

„(1) Primarul poate delega unele din atribuţiile sale, inclusiv pe cele de ofiţer de stare civilă, şefului oficiului local de specialitate, conform prevederilor legale.”

Autor: deputat Radu Drăguş

	Pentru a se sublinia că şeful oficiului local de specialitate poate prelua numai anumite atribuţii ale primarului, ce ţin numai de comunitatea lui, conform art.70 din Legea nr.215/2001.

	6
	Art.7. – Guvernul va stabili prin hotărâre adoptată în cel mult 3 luni de la intrarea în vigoare a prezentei legi, modul de organizare, de funcţionare, precum şi atribuţiile pe domenii de activitate, exercitate de oficiile locale de specialitate.


	Se propune eliminarea textului.

Autor: deputat Stelian Duţu
	Modul de funcţionare a oficiilor locale se hotărăşte prin adoptarea regulamentului de organizare şi funcţionare de fiecare consiliu local.

